Tervetuloa ohjelmaan. Nimeni on Leena Turpeinen.
Puhun teille aiheesta: "Miten Jumala valmistaa kutsuunsa."
Hän riisuu ja pukee.
Tulin uskoon 1981 ja sain jo samana vuonna kutsun -
kokoaikaiseen Jumalan valtakunnan työhön. Olin 31-vuotias.
Kun 50:n ikään mennessä mitään ei ollut tapahtunut, -
ajattelin, että Herra kyllä tekee sen, ennen kun kuolen vanhuuteen.
1994 mä olin ollut uskossa 14 vuotta, tai 13 vuotta, -
ja tajusin, että mä tarvitsen uudistumista uskossa.
Mä kuuntelin semmoista opetusta Hesekiel 47:3-5:stä, -
jossa puhutaan Jumalan virrasta.
Totesin olevani polvivesissä.
Mä olen Pyhällä Hengellä täytetty, mutten palvellut armolahjoilla, -
joita tiesin mulla olevan.
Rukoilin Jumalaa: "Vie minut virtaan."
Enpä tiennyt, mitä tuli rukoiltua. Jumala otti sen tosissaan.
Vuosi siitä, 1995, -
Jumala uudisti minut uskossa perin pohjin.
Sen jälkeen Hän vei minut riisumisprosessiin erämaahan.
Jumala salli seulontaprosessin, josta Luuk. 22:31 ja 32 puhuu:
Jeesus sanoo Pietarille, ennen kuin Pietari kieltää Jeesuksen:
5. Mooseksen kirjassa 8:2 sanotaan:
Tässä sanotaan riisumisprosessin, sen erämaan, tarkoitus:
Nöyryyttää, koetella ja tutkia, mitä sydämessä on: -
Onko Jumalalle kuuliainen vai ei.
Erämaassa Jumala alkoi muokata minusta käyttökelpoista -
tehtävään, mikä Hänellä oli varalleni.
Jumala puhui, että Hän ottaa pois kaikki kainalosauvat, -
eli kaiken, mihin olin tottunut turvaamaan.
Niitä oli oma kyvykkyys, raha ja isä ja puoliso...
Tarkoitus oli, että opin turvaamaan yksin Jumalaan.
Toinen tarkoitus oli muokata luonnetta semmoiseksi, -
että Jumala vois mua käyttää.
Esimerkiksi omavoimaisuus. Luotin itteeni ja sanoin ääneen:
"Mulle ei voi tapahtua mittään, mistä minä en selviä."
Kun olin päästänyt sen suustani, kauhistuin, mitä tuli sanottua.
Ja kaikki tää oli ennen sitä riisumisprosessia.
Jumala sallii erilaisia koetuksia, ja mä munasin ne kaikki järjestään.
Mutta Jumala antoi aina uuden mahdollisuuden toimia vanhurskaasti.
Jumala opetti siis kantapään kautta asioita.
Jumala näytti syntiä mun elämässä. Oli tehtävä paljon parannusta.
Yksi yksityiskohta oli TV:n katselu.
En osannut pitää sitä pahana. Yksi yö näin tosi saastaisen unen.
Ymmärsin sen Jumalan antamaksi.
Mä kysyin, mitä Jumala haluaa sen kautta puhua.
Mä olin nuortenpäivillä seuraavana päivänä -
ja Jumala näytti hyvin selvän näyn.
Siinä oli mun musta telkkari. Siihen aikaan ne oli pullukoita.
Ymmärsin, että Jumala haluaa mun luopuvan TV:n katselusta.
Tein parannusta ja Jumala todella vapautti minut TV:stä.
Mulla on yhä TV, mutta on vähän ohjelmia, joita pystyn katsomaan.
Tietenkin mä katon TV seiskaa.
Nykyään telkkarissa on vielä saastasempaa juttua kun 90-luvulla.
Sananlaskut 4:23:
Ja Matt. 5:8:
Jumala haluaa, että me pidetään sydämemme puhtaana.
No, siinä 5. Mooseksen kirjassa puhutaan myös nöyryytyksistä.
Sen tarkoitus on opettaa elämään jatkuvassa anteeksiannossa, -
ja kitkeä ylpeyttä meidän elämästä.
Mun elämässä on ollut paljon nöyryytyksiä.
Aina, kun Jumala on halunnut viedä syvemmälle kutsuunsa, -
Hän on sallinut nöyryytysten ajan.
Hän on halunnut testata sydämeni, miten reagoin, kun mua loukataan.
Voiko Hän uskoa minulle enemmän asioitaan?
Jumala kertoo etukäteen meille itellemme ja profeettojen kautta, -
mitä aikoo tehdä, mitä ovia avata.
Me voidaan luottaa, -
että Hän sulkee kaikki väärät ovet, kun me pyydetään sitä.
No, kun oot antautunut sataprosenttisesti Herralle, -
niin älä ihmettele, että sun elämässäs alkaa tapahtua.
Kutsulla on hintansa.
Sinun ei oo pakko toteuttaa Jumalan kutsua.
Jumala kunnioittaa sinun vapaata tahtoasi.
Jumala on kolmesti kysynyt multa, että tahdonko seurata Häntä täysillä.
Juuri ennen kuin palvelutehtäväni alkoi saada muotoa ja laajeta, -
Jumala kysyi, tahonko antautua täydellisesti Hänelle.
Olisin rauhassa voinut kieltäytyä ja lähteä oman tahdon tielle, -
mutta haluan elämääni Jumalan parhaan. En toiseksi parasta.
Osa kutsuni hintaa on eläminen yksin.
No, sitten joudut menemään mukavuusalueelta uskon alueelle, -
ottamaan uskon askelia, hyppäämään ns. tyhjän päälle.
Elämässäni ehkä suurin hyppy oli, kun Jumala halusi mun muuttavan -
Lontoon kahden vuoden Raamattuinstituutin jälkeen -
pohjoisesta Etelä-Suomeen ja jättävän hyväpalkkaisen työni -
aikuiskoulutusjohtajana Kemissä.
2001 syyskuun lopussa -
Jumala sanoi, että Hän haluaa minun muuttavan etelään.
Siihen sanoin: "Muutetaan vaan, mutta minne mennään?"
Kaksi ja puoli kuukautta siitä koko mun elämä, -
työ ja asunnot kaikki, oli muutettu Järvenpäähän.
Muuton jälkeen alkoi palvelutehtävä Järvenpään vapaasrk:ssa, -
Aloin opettaa uusia uskoontulleita ja tehdä heille oppaita.
Jumala alkoi voimalla opettaa lisää profeetallista sielunhoitoa, -
parantumispalvelua, vapauttamista.
Olin 90-luvulla rukoillut, että Herra opettas palvelemaan ihmisiä -
Sanan ja Pyhän Hengen avulla. Senkin Jumala otti tosissaan.
Toinen uskonhyppy oli sellainen, -
kun Jumala 2009 syksyllä kehotti muuttamaan Espooseen.
Siellä vapaasrk:ssa palvelen nyt pastorina.
Mulla on semmonen 20 hengen parantumispalvelutiimi siellä.
Samaan aikaan 2009 Herra kehotti mua perustamaan yhdistyksen -
tukemaan mun palvelutehtävää.
Sain nimen ilmestyksessä: "The Whole Hearted Ministry", -
"Ehyellä sydämellä".
Tän yhdistyksen kautta mä nyt palvelen ja opetan seurakunnissa.
No, kolmas uskonhyppy on tulossa.
Jumala puhui 2013 keväällä, siis vuosi sitten, -
että palvelutehtäväni Espoossa on valmis kahden vuoden kuluttua.
Sitten Hän siirtää minut seuraavaan paikkaan.
Nyt olen siis valmistelemassa muuttoa Ouluun.
Fil. 2:13: "Jumala vaikuttaa meissä tahtomista ja tekemistä, -
jotta Hänen hyvä tahtonsa tapahtuisi."
Jumala antaa meille unelmia.
Nyt mulla on jo unelma herätyksestä Lapissa.
Jumala on vienyt minut siihen kutsuun, johon Hän on varustanut, -
eheyttänyt ja vapauttanut. Olen saanut kulkea valmiissa askelissa.
Nyt voin olla kiitollinen riisumis- ja erämaa-ajasta.
Jumala on antanut uutta ja parempaa riisuttujen asioiden sijasta.
Se kaikki on ollut siunaus mulle ittelle ja myös muille ihmisille.
On ihanaa olla Jumalan kutsun ytimessä.
Tässä prosessissa mä oon löytänyt tärkeimmän:
rakkaussuhteen Jeesukseen.
Kuulijani, kaikki mitä olet kokenut elämäsi aikana, -
siinä riisumisprosessissa tai sen ulkopuolella, -
valmentaa sinua siihen ydinkutsuun, mikä sinulle on varattuna.
Kaikki kivut, hylkäämiset, menetykset, pettymykset, -
työkokemukses, palvelutehtäväs seurakunnassa, perheesi, -
kaikki valmistavat sinua askel askeleelta siihen ydinkutsuun, -
minkä Jumala on sinulle varannut.
Voi olla, että siellä TV:n äärellä on nyt joku, -
tällä hetkellä seulontaprosessissa erämaassa, riisumisprosessissa.
Voi olla, että tuskassas sä et ymmärrä, mistä on kysymys.
Voi olla, että Jumala on valmistamassa sinusta astiaa -
uuteen, vaativampaan käyttöön ja sinun osuutes on odottaa -
ja reagoida Jumalan tahdon mukaisesti. Aamen.
Tekstitys: Johanna Holmström